CELEX: 31985S1718
Language: el
Date: 1985-06-21 00:00:00
Title: Απόφαση αριθ. 1718/85/ΕΚΑΧ της Επιτροπής της 21ης Ιουνίου 1985 για την κατάργηση του οριστικού δασμού αντιντάμπινγκ που έχει επιβληθεί στις εισαγωγές μικρών δοκών με πλατιά πτερύγια (μορφοσίδηροι), καταγωγής Ισπανίας

Avis juridique important

|

31985S1718

Απόφαση αριθ. 1718/85/ΕΚΑΧ της Επιτροπής της 21ης Ιουνίου 1985 για την κατάργηση του οριστικού δασμού αντιντάμπινγκ που έχει επιβληθεί στις εισαγωγές μικρών δοκών με πλατιά πτερύγια (μορφοσίδηροι), καταγωγής Ισπανίας  

Επίσημη Εφημερίδα αριθ. L 165 της 25/06/1985 σ. 0011 - 0011

***** ΑΠΟΦΑΣΗ αριθ. 1718/85/ΕΚΑΧ ΤΗΣ ΕΠΙΤΡΟΠΗΣ  της 21ης Ιουνίου 1985  για την κατάργηση του οριστικού δασμού αντιντάμπινγκ που έχει επιβληθεί στις εισαγωγές μικρών δοκών με πλατιά πτερύγια (μορφοσίδηροι), καταγωγής Ισπανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 2177/84/ΕΚΑΧ της Επιτροπής της 27ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Κοινότητας Άνθρακα και Χάλυβα (1), και ιδίως τα άρθρα 7 και 14,  μετά από διαβούλευση στο πλαίσιο της Συμβουλευτικής Επιτροπής, όπως προβλέπεται από την εν λόγω απόφαση,  Εκτιμώντας ότι:  Α. Οριστικός δασμός  (1) Η Επιτροπή, με τη σύσταση αριθ. 259/83/ΕΚΑΧ (2), επέβαλε οριστικό δασμό αντιντάμπινγκ στις εισαγωγές μικρών δοκών με πλατιά πτέρυγα (μορφοσίδηροι), που υπάγονται στη διάκριση ex 73.11 Α Ι του Κοινού Δασμολογίου που αντιστοιχεί στον κώδικα NIMEXE 73.11-12, καταγωγής Ισπανίας.  (2) Η Επιτροπή, με την απόφαση αριθ. 1064/83/ΕΚΑΧ (3), ανέστειλε την εφαρμογή του προαναφερόμενου οριστικού δασμού, μετά την υπογραφή διακανονισμού μεταξύ της Κοινότητας και της Ισπανίας όσον αφορά το εμπόριο προϊόντων σιδήρου και χάλυβα, συμπεριλαμβανομένων των μορφοσιδήρων.  Β. Επανεξέταση  (3) Μετά την πρόσφατη ανανέωση της προαναφερόμενης συμφωνίας, η Επιτροπή επανεξέτασε κατά πόσο ήταν αναγκαίο να διατηρηθεί η αναστολή του οριστικού δασμού αντιντάμπινγκ.  Γ. Κατάργηση του οριστικού δασμού αντιντάμπινγκ  (4) Η Επιτροπή θεωρεί ότι, λόγω της ικανοποιητικής εφαρμογής της συμφωνίας που αναφέρεται στην παράγραφο 2 και της πρόσφατης ανανέωσής της, δεν φαίνεται ότι θα ασκηθεί εκ νέου πρακτική ντάμπινγκ ούτε ότι θα προκληθεί ζημία και ότι, επομένως, δεν απαιτείται η περαιτέρω προστασία των κοινοτικών συμφερόντων με τη διατήρηση της αναστολής του δασμού αντιντάμπινγκ. Συνεπώς, η σύσταση αριθ. 259/83/ΕΚΑΧ πρέπει να καταργηθεί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η σύσταση αριθ. 259/83/ΕΚΑΧ καταργείται.  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 21 Ιουνίου 1985.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 17.  (2) ΕΕ αριθ. L 30 της 1. 2. 1983, σ. 61.  (3) ΕΕ αριθ. L 116 της 30. 4. 1983, σ. 91.